Get with the new trend – Au naturel kleursels - BELLA Tydskrif SA
Home » Kalender » Get with the new trend – Au naturel kleursels
Daai geoksideerde kleur en reuk van 'n ou boek is darem onnabootsbaar. Maar het jy geweet jy kan bykans enige kleur imiteer met natuurlike produkte?
Met die tekstielindustrie wat een van die grootste bydraers is van besoedeling. En kleurstof in hoë maat die hoofoorsaak daarvan is, is dit belangrik om deel te wees van die oplossing en gebruik te maak van natuurlike produkte om jou DIY projekkie te kleur.
Ek kleur graag my wit kledingstukke, lapservette en tafeldoeke wat per ongeluk tussen die donker wasgoed beland het en nie meer kraakvars wit is nie.
Watter materiaal kan ek kleur?
Natuurlike materiale sal die meeste kleur opneem dus katoen, linne en wol. Verkieslik ongekleurd.
Berei die materiaal voor en was dit in 'n oplossings van 200ml sout en 500ml witasyn opgelos in 2 liter water. Los dit vir 'n uur of twee en haal dit dan uit. Hou die materiaal klam – moenie dit laat droog word nie. Hierdie proses help om die kleur te set.
Jy kan hierdie natuurlike produkte gebruik
Geel – Borrie
Groen – Gras
Blou – Bloubessies of rooikool
Pers – Swartbessies of druiwe
Rooi – Beet
Pienk – Aalbessies, frambose en roosblare
Oranje – Wortel en botterskorsie
Bruin – Koffie en tee
Grys – Iriswortels
Gebruik vars en ryp natuurlike produkte om die proses te begin. Sny die produk van jou keuse op (indien dit 'n growwer item is, kan jy dit bars met 'n hamer). Hoe meer oppervlakte blootgestel is, hoe meer kleursel kan jy verwag.
Onthou kleursel vlek, gebruik dus 'n pot waarvoor jy nie jammer is nie en handskoene of 'n tang. Kook die natuurlike produk in dubbel die hoeveelheid water tot die water die regte intensiteit kleur het. Gooi nou jou materiaal in en kook die spul vir 'n uur of totdat jy gelukkig is met die kleurintensiteit. Jy kan die hitte afdraai en dit oornag los indien jy 'n donkerder kleur wil hê. Haal die materiaal uit en spoel die oorblywende kleursel af. Laat dit droogword en voila!
dekorKleur materiaal. Tekstiel
'n Wintergereg. Bederf jou mense met 'n heel skenkel per persoon. Resep Bestanddele 2 heel…
Sement – nie net vir strukture!
Wolkberg Casting Studio se innoverende Limesite-sementresep wat ontwerpersteëls vervaardig is BELLA se nuwe obsessie! Die soektog…